携襄陽詩卷示子孫再次韻
作者：陳造
朝代：宋

paragraphs: 還家未澣衣袂泥，聚首笑語環孫兒。
挽鬚倒褚問所得，酬倡定續陸與皮。
小子情話吾所師，指瑜擿瑕切中之。
謂公傑作含古意，白月在天影在池。
阿翁贔屭十駕足，故步雖在欠新奇。
向者護前今不爾，自呼罰爵爲汝持。
與問潮乎奈吾老，亦喜商也能言詩。